CELEX: 32020D0610
Language: da
Date: 2020-05-04 00:00:00
Title: Rådets afgørelse (FUSP) 2020/610 af 4. maj 2020 om EU-medlemsstaternes midlertidige modtagelse af visse palæstinensere

5.5.2020   
               
               
                  DA
               
               
                  Den Europæiske Unions Tidende
               
               
                  L 142/5
               
            
         RÅDETS AFGØRELSE (FUSP) 2020/610
         af 4. maj 2020
         om EU-medlemsstaternes midlertidige modtagelse af visse palæstinensere
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Union, særlig artikel 29 og artikel 31, stk. 1, og
         ud fra følgende betragtninger:
         
                     (1)
                  
                  
                     Den 18. juni 2018 vedtog Rådet afgørelse (FUSP) 2018/882 (1), hvorved gyldigheden af visse palæstinenseres nationale tilladelser til indrejse i og ophold på området for de medlemsstater, der er omhandlet i Rådets fælles holdning 2002/400/FUSP (2), blev forlænget med yderligere 24 måneder.
                  
               
                     (2)
                  
                  
                     På baggrund af en vurdering af anvendelsen af fælles holdning 2002/400/FUSP finder Rådet det hensigtsmæssigt, at gyldigheden af disse tilladelser forlænges med yderligere 24 måneder —
                  
               VEDTAGET DENNE AFGØRELSE:
         
            Artikel 1
            De medlemsstater, der er omhandlet i artikel 2 i fælles holdning 2002/400/FUSP, forlænger gyldigheden af de nationale tilladelser til indrejse og ophold, der er givet i medfør af artikel 3 i nævnte fælles holdning, med yderligere 24 måneder fra den 31. januar 2020.
         
         
            Artikel 2
            Denne afgørelse træder i kraft på dagen for vedtagelsen.
         
         
            Udfærdiget i Bruxelles, den 4. maj 2020.
            
               
                  På Rådets vegne
               
               G. GRLIĆ RADMAN
               
                  Formand
               
            
         
         
            (1)  Rådets afgørelse (FUSP) 2018/882 af 18. juni 2018 om EU-medlemsstaternes midlertidige modtagelse af visse palæstinensere og om ændring af fælles holdning 2002/400/FUSP (EUT L 155 af 19.6.2018, s. 8).
         
            (2)  Rådets fælles holdning 2002/400/FUSP af 21. maj 2002 om EU-medlemsstaternes midlertidige modtagelse af visse palæstinensere (EFT L 138 af 28.5.2002, s. 33).